*„Vydobyté významy by sa mali rozprávať, maľovať,*

*tancovať, hrať na javisku, vypúšťať do obehu.“*

*Victor Turner*

**Milí kolegovia a kolegyne naratívneho ducha ☺**

sme veľmi radi, že Vás môžeme pozvať na

**1. ročník Letnej Naratívnej školy** (LNŠ),

ktorá sa uskutoční

**7. - 9. 8. 2015 v Senci (na Slovensku)**

**Prečo Letná Naratívna škola (LNŠ):**

Ide o pokračovanie nultého ročníka z roku 2013, ktorý sa konal vo Veľkej nad Ipľom pod záštitou kolegu z naratívnej akadémie v Prahe PhDr., Bc. Alexandra Hariša. Cieľom LNŠ je stretnutie všetkých, ktorým je blízky naratívny prístup v psychoterapii, koučingu, poradenstve a supervízii. Chceli by sme, aby to bol čas a priestor pre zdieľanie pracovných skúseností a získanie inšpirácie pre tých, ktorí chcú vo svojej odbornej praxi používať naratívny prístup.

Budeme veľmi radi, ak prijmete naše pozvanie na spoločné stretnutie. Pozvánku môžete posunúť kolegom a známym, o ktorých viete, že ich táto oblasť zaujíma.

**Pozvaný hosť:**

**Mgr. Zoltán Szabó, PhD.**

* psychológ, terapeut, supervízor
* výcviky v systemickej, naratívnej, na človeka zameranej psychoterapii
* pracuje a žije v Senci
* pozvaný hosť si pre nás pripraví inšpiratívny workshop na tému - **„Čaro naratívnych otázok“**. Bude priestor na diskusiu, výmenu skúseností..bližšie informácie o pripravovanom workshope sa dozviete koncom júna 2015.

**Ďalší lektori:**

**Mgr. Zuzana Kucharová**

* psychologička, ergoterapeutka a lektorka tvorivého písania
* frekventantka Naratívnej akadémie v Prahe (2012 – 2015)
* Zuzka nás pozve k prezentácii a workshope v jednom - **o využití písania v naratívnej psychoterapii**, kde slúži ako nástroj záznamu a uchovania povedaného, (re) konštrukcie významu, rozvíjania preferovaných identít a pohľadov na problém, reflexie či externalizácie. Pozrieme sa na viaceré aplikačné možnosti, názorné ukážky z lektorkinej praxe a potom si niektoré techniky sami vyskúšame.

**PhDr. Lucia Trezová**

* psycholočika so širokým záberom: kouč, psychoterapeut, expert na marketingovú komunikáciu, výskum trhu a inovačné projekty, lektorka a facilitátorka workshopov, týkajúcich sa stratégie značky a HR procesov a stratégie
* frekventantka Naratívnej akadémie v Prahe (2012 – 2015)
* Lucia nám pripraví zaujímavú prezentáciu **o metaforách** - o tom, čo metafory vlastne sú, ako vznikajú, ako sa konštruujú, ako sú spracovávané kognitívne a hlavne, prečo to nie sú len rétorické figúry, ale naopak ako zásadne ovplyvňujú naše vnímanie reality, ako prostredníctvom nich štruktúrujeme svet, ako ho prostredníctvom metafor vnímame kategorizujeme a hodnotíme. A ako sa dajú využiť v terapii.

-----------------------------------------------------------------------------------------------------

***Program:***

**7.8.2015 (piatok):**

* príchod do Senca v podvečerných hodinách, ubytovanie v hoteli Fortuna
* neformálne stretnutie, zoznámenie účastníkov LNŠ

**8.8.2015 (sobota):**

* *raňajky / alternatíva k raňajšej káve „športové ráno“ – behanie, cvičenie jogy, plávanie v Seneckých jazerách ;-)*
* **1.blok = pozvaný hosť (Mgr. Zoltan Szabó, PhD.)**
* *obed v blízkych reštauráciách / kúpanie v Seneckých jazerách ;-)*
* **2.blok = Zuzana Kucharová: Využitie písania v naratívnej psychoterapii**
* diskusia
* *večera v blízkych reštauráciách alebo v hoteli*

**9.8.2015 (nedeľa):**

* *raňajky / alternatíva k raňajšej káve „športové ráno“ – behanie, cvičenie jogy, plávanie v Seneckých jazerách ;-)*
* **3.blok = Lucia Trezová: Metafory**
* diskusia
* *obed v blízkych reštauráciách*
* záverečná diskusia a ukončenie LNŠ
* **pozvánka na 2.LNŠ 2016 *☺***

***Praktické informácie:***

**Miesto:**

LNŠ sa uskutoční v meste **Senec** nachádzajúce sa na juho-západe Slovenska, 25 km od Bratislavy. Senec leží na brehoch Slnečných jazier, jedným z najnavštevovanejších letovísk Slovenska. Viac informácií o Senci nájdete na: [www.senec.sk](http://www.senec.sk), [www.slnecnejazera.eu](http://www.slnecnejazera.eu)

**Doprava:**

Do Senca sa dostanete **autom** po diaľnici D1, **autobusovou dopravou** (autobusy z AS Mlynské Nivy, 50 min.) alebo **vlakom** (z Hlavnej stanice, 30 minút) z Bratislavy. Informácie o cestovnom poriadku nájdete na: [www.cp.sk](http://www.cp.sk).

**Ubytovanie:**

Ubytovanie je zabezpečené **v hoteli Fortuna v Senci**, v 2 lôžkových izbách bunkového typu s vlastným sociálnym zariadením Hotel sa nachádza priamo na brehu Slnečných jazier a má vlastnú pláž. Súčasťou hotela je aj reštaurácia, kde je možné objednať si stravu (raňajky sú ponúkané za 3 eurá, obed za 5,40 eur a večera za 4,50 eura). Pre ubytovaných hostí hotel poskytuje možnosť parkovania na vyhradenom parkovisku. Viac informácií nájdete na [www.hotelfortuna.sk](http://www.hotelfortuna.sk)

**Miesto konania programu:**

Mestské kultúrne stredisko Senec. Občerstvenie je zabezpečené.

**Účastnícky poplatok:**

Prihlásiť sa na LNŠ je možné najneskôr **do 10 júla 2015** zaslaním e-mailu kontaktnej osobe. **Cena je 55 EUR** (v cene je zahrnuté: ubytovanie, mestská daň, prenájom miestnosti, poplatok pre lektorov, občerstvenie). **Maximálny počet prihlásených účastníkov je 16 osôb.**

-----------------------------------------------------------------------------------------------------

**Kontaktné osoby:**

*Mária Dugová:* *maria.dugova@gmail.com**, +421911 366 243*

*Zuzana Kucharová:* *anazuzk@gmail.com**, +421905 993 772*